Vita:Egyezményes koordinált világidő

message: Arra jöttem rá a cikk írása, illetve fordítás közben, hogy az "egyezményes világidő" nem az a fogalom, amiről a cikk szól, a cikk ugyanis az UTC-ről akar szólni (onnan van átirányítva). 
Ezért átneveztem a lapot az eddigi  "egyezményes világidő"-ről "egyezményes koordinált világidő"-re. Viszont az eddig létező átirányítás megmaradt: UTC -> "egyezményes világidő".
Tudna valaki (admin) segíteni abban, hogy ez a fenti átirányítás megszűnjön, és erre az új elnevezésű oldalra mutasson?
Tehát erre volna szükség: UTC -> "egyezményes koordinált világidő"
misibacsi 2006. augusztus 31., 17:08 (CEST)
replies: text: Megvan. Legközelebb te is meg tudod csinálni, a Wikipédia:Hogyan használd az átirányítást lap alján le van írva, hogy hogyan lehet. Sok sikert! -- nyenyec ☎ 2006. augusztus 31., 17:22 (CEST)
thread_title: Untitled

message: Az "egyezményes koordinált világidő" az UTC szó szerinti fordítása, a fogalom magyar nyelven viszont Koordinált világidő néven terjedt el. Ha szakértőileg egyetértetek, át kéne mozgatni erre a címre. :) SyP 2006. augusztus 31., 20:44 (CEST)
Ehhez a részéhez nem tudok hozzászólni, fogalmam sincs, hogy melyik fogalom milyen körben mennyire van elterjedve... Ahogy tovább olvastam az angol cikket, kicsit meg is ijedtem a fogalmaktól, mert nem mindegyiket értem... Ezért én egyelőre maradnék a (lehetőleg) szó szerinti fordításnál (de meg lehet győzni az ellenkezőjéről is :) misibacsi 2006. szeptember 2., 11:07 (CEST)
A csillagászok így használják simán: UT [www.mcse.hu/szakcsoportok/meteorok_2.html] Pedig 2005-ös eseményről van szó, már régóta van UTC. Rákerestem az MCSE honlapon az UTC-re, világidőre Goggle-lal, de nem talált csak UT-t. Világidőnek talán Kulin: Távcső világában olvastam az UT-t. Az UTC-ről nem tudok. Az MTA Konkoly Csill. Kutatóintézet honlapjáról idézek: „GPS műholdakkal szinkronizált nagypontosságú UTC időt...”, szóval itt sem írják magyarul. Ezekután én az UTC-t használnám alapnévnek.  -- Árpi (Harp) ✎ 2006. szeptember 4., 16:00 (CEST)
Csak az meg ellene megy annak az alapelvnek, hogy bontsuk ki a rövidítéseket :(. A koordinált világidő és az egyezményes világidő kifejezések is viszonylag elterjedtek, az utóbbit a Microsoft használja az operációs rendszereiben. SyP 2006. szeptember 4., 17:50 (CEST)
replies: text: A csillagászatban én csak a koordinált világidővel találkoztam, Marik Miklós is így tanította az egyetemen, aki a téma egyik legjobb ismerője volt. Az szép dolog a Microsofttól, hogy a világ összes fogalmára saját elnevezéseket és házi szabványokat vezet be, de az idővel kapcsolatos fogalmak terén mégis inkább a csillagászok illetékesek, mint a Microsoft. :-P --Bináris 2006. október 15., 14:03 (CEST)
Amit én gyakorlatból tudok: a kettő nem ugyanazt jelenti, de ugyanazt fejezi ki. Például a koordinált világidőt így jelölik 16:08 UTC (most a mi időzónákban 18:08 van) a világidőt pedig így 16:08 + 02 UT, ahol a + 02 a korrekció. SzDóri 2006. szeptember 4., 18:08 (CEST)
Akkor szerintem maradjon az eredeti elképzelés: UT -> "világidő", UTC -> "egyezményes koordinált világidő"
A két fogalom nem ugyanaz, az UT a forrás, ez folytonos, az UTC pedig a civil (és katonai) életben használatos, ebben létezik szökőmásodperc is (ellentétben az UT-vel). Az UT-ről is van cikk, azt is meg fogom csinálni az angol szócikk alapján.
Egyelőre még csak az itt található angol szócikkeket olvasgatom (a netet még nem túrtam fel) elég lesz, ha ezt a cikket megjelölöm Forrásnak? 
Estleg ezt be lehetne tenni: http://astro.elte.hu/icsip/tajekozodas_az_egen/idoszamitas/koordinalt_vilagido.html
Az angol cikkekből át lehet venni 1:1-ben a képeket? misibacsi 2006. szeptember 5., 11:32 (CEST)
Az angol cikkből minden átvehető 1:1-ben! SzDóri 2006. szeptember 6., 15:46 (CEST).
Hadd pontosítsak: általában nem mondható el, hogy „az angol cikkekből át lehet venni 1:1-ben a képeket”, de ez esetben minden kép a Wikimedia Commons-ban van, azaz minden wikiben szabadon felhasználható. SyP 2006. szeptember 6., 16:36 (CEST)
thread_title:  Koordinált világidő 

message: A Julián dátum és a Julián naptár más-más fogalom! (Dóri biztos érti amit gagyogok :) Mozo 2006. szeptember 27., 21:32 (CEST)
replies: text: Igen, itt tényleg a Julián-dátum a helyes. Julián-naptárat a mai csillagászok nem használnak. – Bináris 2006. október 15., 14:00 (CEST)
thread_title: Julián Dátum

message: * 1. Ki tudja, milyen szerepe van a lakihegyi rádióadónak az időszinkronizáló jelek terjesztésében? Tudomásom szerint ez folyamatos, de havonta egyszer leállítják; akkor, amikor karbantartás miatt átveszi a solti nagyadó szerepét.
* 2. Tudomásom szerint a GPS rendszerben folytonosan múlik az idő, nem követi a szökőmásodperceket, ezért kb. 11 másodperccel eltér az órája az UTC-től. Ebből a felhasználó semmit sem vesz észre, mert minden GPS helymeghatározó készülék korrigálja ezt az eltérést.
replies: text: Szerintem is így van, de mi a kérdés? misibacsi*üzenet 2009. november 22., 14:16 (CET)

text: Hát annyi, hogy jót tenne a szócikknek minden hozzáadott információ. 
* 3. Mi a funkciója a prágai időszinkron relének? Azt hiszem, nem rádiófrekvencián, hanem csak interneten szolgáltat szinkronjeleket (stratum 1?)Üdv, JánosZJ vita 2009. november 21., 22:30 (CET)

text: Nem tudom, milyen "időszinkron relére" gondolsz, és miért emeled ki pont a prágait? Az interneten nagyon sok időszinkron szerver van (Mo.-n is van, a KFKI), de ezek pontossága szerintem elmarad a rádiós szinkrontól, tehát ilyen szempontból azt hiszem, nem egy kategóriában vannak. misibacsi*üzenet 2009. november 22., 14:16 (CET)

text: Azért hoztam szóba, mert a Prangins-i és a frankfurti messze van; az én készülékemnél néha megszakad a kapcsolat. Jó lenne, ha volna közelebbi adó is erre. És, ha nekem ez a gondom, akkor biztosan van más is, aki ilyesmivel bajlódik. ZJ vita 2009. november 25., 22:14 (CET)
thread_title:  Kérdések 

message: Korábban (úgy egy éve) egyszer már javítottam ezt a dolgot, most vettem észre, hogy vissza lett vonva, úgy hogy itt egy bővebb kifejtés:
Egyrészt az oldalon az az információ szerepelt, hogy Magyarország egy órával van előbbre az UTC időnél. Ez nem helyes információ. Az 7 hónapjában március utolsó hetétől október utolsó hetéig, 2 órával vagyunk előbbre az UTC-nél, aztán télen visszaállunk az UTC+1-es időzónára. Ez az információ bárki által könnyen ellenőrizhető, csak rá kell keresnie, hogy mennyi az éppen aktuális UTC idő, és látni fogja, hogy kettő órával van hátrébb, mint a magyarországi idő.
Másrészt az oldal azt írta, hogy "az oldal első megnyitásakor az UTC idő 11:45 perc volt". Na én nem tudom, hogy ezt honnan szedte, de sehogyan nem stimmel. Amikor megnyitottam az oldalt, akkor nagyjából UTC-ben 7:45 perc lehetett. Ezen kívül, ha visszatértem az oldalra, mindig ugyanez az idő meg is maradt. Lehet, hogy valaki erről az IP-címről korábban is megnyitotta ezt a szócikket, gőzöm nincs, de az információ egyszerűen hibás, és félrevezető volt.
Az angol wikipédián nagyon szépen van megoldva, ott tényleg látszódik a helyes UTC idő, és oldal frissítésnél a jelzett idő is frissül. Valami ilyet lehetne csinálni a magyar oldalon is, én azonban nem tudom, hogyan kell. A korábbi teljesen hibás változatnál viszont mindenképpen jobb ötletnek tartom még azt is, ha egyáltalán nem írjuk ki az UTC időt az oldalon. 2A02:AB04:340:8A00:4C9C:9569:1FC9:A252 (vita) 2019. augusztus 18., 09:55 (CEST)
A változást ellenőrzötté tettem.
A korábbi változatban a lap megnyitásakor megjelenő UTC időpont nálam ugyan jó, de van egy bökkenő, ami esetleg magyarázza a nálad jelentkező hibát, mégpedig az, hogy a hivatkozott CURRENTHOUR sablon nem létezik. csak a perc. – Porrimaeszmecsere 2019. augusztus 18., 10:30 (CEST)
Bár ahogy ismételten elolvastam, a „Magyarország egy órával van előbbre az UTC időnél” információ tulajdonképpen helyes, mert nem azt állítja, hogy Magyarországon mikor mennyi a pillanatnyi idő, hanem azt, hogy földrajzi helyzetéből következően melyik időzónába tartozik. – Porrimaeszmecsere 2019. augusztus 18., 10:44 (CEST)
Az UTC nem a földrajzi elhelyezkedésről szól, hanem az időről. Tehát az a mondat, hogy "Magyarország egy órával van előbbre az UTC időnél" arról szól, hogy Magyarországon mennyi az idő, és nem a földrajzi elhelyezkedéséről. Így viszont az információ csak télen helyes, azaz részben helytelen. Az időzónákat egyébként sem kizárólag a földrajzi helyzet alapján szokás megállapítani, egyébként Spanyolország és Franciaország egy időzónában lenne Angliával.
GMT időben mindig +1-ben vagyunk, mert a GMT a londoni idő, és az angolok is állítgatják az órájukat velünk együtt. Az UTC viszont egy egyetemes idő jelölő, ami soha nem változik, mivel mi évente kétszer változtatunk, ezért az állandó tényezőhöz képest változik az állásunk.88.80.249.97 (vita) 2019. augusztus 18., 13:53 (CEST)
Nézd, nem óhajtok ezen vitatkozni; az a döntő, hogy az olvasókat úgy általában félrevezeti-e? Mivel ezt nem tudhatjuk, ezért nem is állítottam vissza az inkriminált mondatot, nem tartom létfontosságúnak. A bevezetőben nem föltétlen fontos kitérni a dekretális időre, mert a nyári időszámítás - ameddig lesz - tkp. annak mondható. – Porrimaeszmecsere 2019. augusztus 18., 15:07 (CEST)
replies: text: Az időzónával kapcsolatos módosítást elfogadhatónak tartom én is. Ezek szerint az előző megfogalmazás félreérthető volt. Az "aktuális UTC" kiírását kissé módosított kóddal és szöveggel beszúrtam. Kivettem belőle, hogy Mo. ehhez képest mennyivel tér el, mert az tényleg időszakfüggő (téli / nyári időszámítás).

text: A sablonnal kapcsolatban: csak az oldal első megnyitásakor mutatja automatikusan a pontos időt (UTC szerint), utána a linkre kell kattintani, és akkor frissülni fog. Az időt frissítő linket most raktam be a német Wikipédia cikke alapján, ennek jól kell működnie. (kell egy "OK"-t nyomni, hogy az oldal újból betöltődjön és az idő frissüljön, ez a német wikin is így van). Az angolon más kódot használnak, az nálunk nincs megvalósítva.

text: Porrima azt írta, hogy a CURRENTHOUR sablon nem létezik, de valamilyen módon mégis kiíródik az óra és a perc is.  misibacsi*üzenet 2019. augusztus 18., 17:07 (CEST)
Szerintem a Q7745130 angol változat ugrik be. MZ/X vita 2019. augusztus 18., 21:30 (CEST)
thread_title:  UTC idő megjelenítése az oldalon, illetve a Magyarországon használt UTC idő 

message: Olvasók jeleznek logikátlanságokat a cikk szövegében, pl. "A Föld forgási sebessége lassan csökken ...", előtte: "... de a Föld forgásának gyorsulására<!-- szóval itt gyorsul --> is akadnak jelek"
Ezeket tisztázni kéne. -- Pkᑌᘗᖾᐁᐧᐦᑕᒪᑫᐃᐧᐣ 2022. október 6., 20:59 (CEST)
thread_title:  Lektor sablon